**Zadanie zákazky**

Postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov

**Identifikácia verejného obstarávateľa**

Názov: Ekonomická univerzita v Bratislave

Sídlo: Dolnozemská cesta č. 1, 852 35 Bratislava

IČO: 00399957

Telefón: +421 267295269

Kontaktná osoba: Ing. Galina Uherková

e-mail: galina.uherkova@euba.sk

Verejný obstarávateľ podľa zákona č. 343/2015 Z. z. o verejnom obstarávaní a o zmene a doplnení niektorých zákonov, v platnom znení (ďalej len „Zákon o verejnom obstarávaní/ZVO“) Ekonomická univerzita v Bratislave (ďalej len „Verejný obstarávateľ")realizuje obstaranie zákazky podľa § 117 ZVO s názvom **„Odborné prehliadky plynových kotolní a zariadení HP“** (ďalej len „predmet zákazky").Podmienkou hodnotenia predloženej/predložených cenovej/cenových ponúk/ponuky bude splnenie všetkých nižšie uvedených podmienok. Cenové ponuky, ktoré splnia stanovené podmienky, budú hodnotené na základe kritéria určeného v bode7 tohto zadania.

1. VYMEDZENIE PREDMETU ZÁKAZKY

a) Predpokladaná hodnota zákazky v EUR bez DPH: 1 780,00 €

b) Predmetom zákazky sú o**dborné prehliadky plynových kotolní a zariadení.**

**Opis predmetu zákazky:**

**OBJEKT A – ŠD HP Prokopa Veľkého 41 Bratislava**

1.Odborné prehliadky NTL kotolne Prokopa Veľkého 41 – 1 x ročne

2.Odborné prehliadky plynových horákov/ vyhl.MPSVaR č. 508/2009 Z.z./ - 2 x ročne

Automatický horák BIC 960, kotol HOVAL UltraGas 850kW - 2 ks

Nastavenie spaľovacích pomerov

3.Odborné prehliadky plynových zariadení/ č.124/2006 Z.z. a vyhl. MPSVaR č. 508/2009 Z.z./

1 x ročne

Kotol HOVAL UltraGas 1700D, 6 bar., vr. TOP TRONIC 1 - 1 ks

- prehliadka DRS zemného plynu, servisná skúška

- prehliadka plynovodu

**4.Odborné prehliadky tlakových zariadení/ MPSVaR č. 508/2009 Z.z. a STN 690012/ - 1 x ročne**

Expanzná nádoba pre sústavu pitnej vody REFIX DT 60/10 bar s priečnou armatúrou

 Rp1¼/ 60 l – 2 ks

Tlaková expanzná nádoba 140l /PN6+MK5/4“ guľový kohút so zaistením/ - 2 ks

**5..Odborné prehliadky analyzátorov spaliteľných plynov CH4, CO podľa /STN 378312/ - 1x ročne**

Detektory CH4, CO, MT 10.01 – ústredňa, servisné nastavenie - 3 ks

**6.Odborné prehliadky plynových zariadení/ č.124/2006 Z.z. a Vyhl.MPSVaR č.508/2009 Z.z./ - 1x ročne**

Regulačná stanica, servisná skúška a revízia – 1 ks

**7.Odborná prehliadka vyvíjača pary GARIONINAVAL GMT/V20 - 2x ročne** - 1 ks

Nastavenie spaľovacích pomerov

**OBJEKT B – ŠD HP Hroboňova 4 Bratislava**

**1.Odborné prehliadky NTL kotolne Hroboňova 4 – 1 x ročne**

**2.Odborné prehliadky plynových horákov/ vyhl.MPSVaR č. 508/2009 Z.z./ - 2 x ročne**

Automatický horák BIC 960, kotol HOVAL UltraGas 450kW - 2 ks

Nastavenie spaľovacích pomerov

**3.Odborné prehliadky plynových zariadení/ č.124/2006 Z.z. a vyhl. MPSVaR č. 508/2009 Z.z./**

**1 x ročne**

Kotol HOVAL UltraGas 900D, 6 bar., vr. TOP TRONIC 1 - 1 ks

- prehliadka DRS zemného plynu, servisná skúška a revízia

- prehliadka plynovodu

**4.Odborné prehliadky tlakových zariadení/ MPSVaR č. 508/2009 Z.z. a STN 690012/ - 1 x ročne**

Expanzná nádoba pre sústavu pitnej vody REFIX DT 100/10 bar s priečnou armatúrou

 Rp1¼/ 100 l – 1 ks

Tlaková expanzná nádoba 140l /PN6+MK5/4“ guľový kohút so zaistením/ - 2 ks

**5..Odborné prehliadky analyzátorov spaliteľných plynov CH4, CO podľa /STN 378312/ - 1x ročne**

Detektory CH4, CO, MT 10.01 – ústredňa, servisné nastavenie - 3 ks

**6.Odborné prehliadky plynových zariadení/ č.124/2006 Z.z. a Vyhl.MPSVaR č.508/2009 Z.z./ - 1x ročne**

Regulačná stanica, servisná skúška a revízia – 1 ks

**7.Odborné prehliadky plynových zariadení/ č.124/2006 Z.z. a Vyhl.MPSVaR č.508/2009 Z.z./ - 1x ročne**

**Kuchynky Hroboňova 4:**

Plynová vstavaná platňa typ 4000.02 + rozvody – 8ks

Odstránenie zistených únikov plynu a funkcie horákov

**8.Odborné prehliadky tlakových zariadení/MPSVaR č.508/2009 Z.z. a STN 690012 – 1x ročne**

**CO kryt Hroboňova 4**

Akumulačná nádrž stojatá 800 l – 8 ks

**OBJEKT C – ÚZ VILA HP Prokopa Veľkého 41 Bratislava**

**1.Odborné prehliadky plynových zariadení/ č.124/2006 Z.z. a Vyhl.MPSVaR č.508/2009 Z.z./ - 1x ročne**

**Kotolňa ÚZ Vila Horský park**

Plynový závesný kondenzačný kotol BUDERUS Logamax Plus GB 142-45 G20 – 3 ks

Nastavenie a revízia plynových horákov EMS/UBA3 – 3 ks

**2.Odborné prehliadky tlakových zariadení/MPSVaR č.508/2009 Z.z. a STN 690012 – 1x ročne**

**Kotolňa ÚZ Vila Horský park**

Bojler VT-300-FRM 290 l – 2 ks

Expanzomat 1 BH 320 l – 1 ks

**OBJEKT D – SUZ Konventná 1 Bratislava**

**1.Odborné prehliadky plynových zariadení / MPSVaR č.508/2009 Z.z. – 1 x ročne**

**Kotolňa ÚZ Konventná**

2.Regulačná stanica, servisná skúška a revízia – 1ks

3.NTL plynovod - 1 kpl

4.Plynové kotle Vaillant 200, nastavenie spaľovacích pomerov – 2 ks

5.Prevádzková revízia Expanzomat – 1 ks

6.Funkčná skúška, spaľovacie pomery, detektory CH4,CO – 1 kpl

Predmetom revízie:

* ročná odborná prehliadka plynových kotolní a zariadení
* nastavenie a revízia plynových horákov
* servisná skúška s bežnou opravou Regulačnej stanice
* odborná skúška plynovodov s odstránením zistených netesností a následná odborná prehliadka
* vizuálne prehliadky častí plynoinštalácie a plynových zariadení
* kontrola únikov plynu pomocou špeciálneho detekčného prístroja, kontrola prítomnosti oxidu uhoľnatého ako produktu spaľovania plynu, kontrola všetkých spojov, armatúr, ventilov a funkčných častí plynoinštalácie, kontrola povinného vybavenia a označenia funkčných prvkov, regulátorov, ventilov a ovládačov
* skúšky a nastavenie snímačov a riadiacej stanice monitorovacieho a zabezpečovacieho zariadenia na prítomnosť metánu a CO v priestore kotolne a regulačnej stanice, zaplavenie kotolne, snímač na prehriatie priestoru kotolne
* revízia vnútorných aj vonkajších plynových rozvodov
* kontrola prívodného potrubia, kontrola tesnosti rozoberateľných spojov, kontrola hlavného uzáveru, dielčích uzáverov, plynomeru, merania plynu
* **revízia tlakových zariadení**
* Kotle – nastavenie termostatov a poistných ventilov, vnútorná prehliadka telesa kotla spôsobom – otvorenie kotla alebo vykonaný úkon priemyselnou kamerou
* Expanzomat a ohrievač vody – vnútorná prehliadka, tlaková skúška a meranie telesa nádoby – hrúbka steny prístrojom s ultrazvukom
* kontrola tesnosti všetkých spojov, armatúr, ventilov a funkčných častí, kontrola povinného vybavenia a označenia všetkých prvkov systému
* výsledkom revízie musí byť správa revízneho technika o stave a o možnosti ďalšieho používania zariadení
* dodávateľ musí predložiť originál alebo overenú kópiu platného osvedčenia podľa § 15 vyhlášky MPSVaR č. 508/2009 Z. z.
* požadujeme dodať faktúry na každý objekt zvlášť

**2.** Miesto a doba plnenia

a)Miesto uskutočnenia: podľa bodu 1.

b)Doba plnenia: predpokladaná doba plnenia do 31.12.2022.

 c) Zodpovedná osoba za predmet zákazky: Ing. Jana Sodomová,

 č. t. +421 259302325, e-mail: jana.sodomova@euba.sk

**3. Možnosť čiastkového plnenia**

Uchádzač predloží ponuku na celý predmet zákazky.

**4. Variantné riešenie**

a) Neumožňuje sa predložiť variantné riešenie.

b) Ak súčasťou ponuky bude variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené.

**5. Lehota a miesto na predkladanie cenových ponúk**

 a) Cenovú ponuku je potrebné predložiť e-mailom/osobne/poštou na adresu:

Ekonomická univerzita v Bratislave

Oddelenie pre verejné obstarávanie

Dolnozemská cesta č. 1, 852 35 Bratislava

e-mail: galina.uherkova@euba.sk

informácie na tel. č. +421 2672 95269

kontaktná osoba: Galina Uherková

b) V ponuke bude uvedené obchodné meno uchádzača (ďalej „Uchádzač") a nápis„Cenová ponuka **– Odborné prehliadky plynových kotolní a zariadení HP“**

c) Cenovú ponuku je potrebné doručiť najneskôr: 14.03.2022 do 10:00 hod.

d) Uchádzač môže cenovú ponuku vziať späť, alebo zmeniť najneskôr do termínu predkladania ponúk.

**6. Stanovenie ceny**

a) Cena za predmet zákazky musí byť stanovená v EUR, podľa zákona Národnej rady Slovenskej republiky č. 18/1996 Z. z. o cenách a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a podľa tejto výzvy.

b) Ponuková cena musí byť stanovená vrátane všetkých nákladov uchádzača súvisiacich s poskytovaním predmetu zákazky (v rozsahu podľa bodu 1 tejto výzvy). Uchádzačovi nevznikne nárok na úhradu dodatočných nákladov, ktoré si opomenul započítať do ceny predmetu zákazky.

c) Ak uchádzač nie je platiteľom DPH, uvedie navrhovanú cenu celkom a zároveň uvedie, že nie je platiteľom DPH.

**7. Kritériá na vyhodnotenie ponúk:** Najnižšia celková cena za predmet zákazky v Eur s DPH.

8.Hodnotenie ponúk

a) Cenové ponuky, ktoré splnia všetky podmienky stanovené v tomto zadaní, budú hodnotené na základe jediného kritéria, ktorým je najnižšia ponúkaná cenaurčená v súlade s ustanovením bodu 7 tohto zadania a prílohy č.1. Cenová ponuka s najnižšou cenou bude vyhodnotená ako úspešná.

b)Každému uchádzačovi bude doručené oznámenie o výsledku vyhodnotenia jeho cenovej ponuky.

9. Podmienky účasti uchádzačov

1. OSOBNÉ POSTAVENIE

1.1Uchádzač musí spĺňať podmienky účasti týkajúce sa osobného postavenia vymedzené v ustanovení § 32 ods. 1 písm. e) a f) ZVO. Spôsob preukázania splnenia podmienok podľa § 32 ods. 1 písm. e) ZVO:

a) uchádzač zapísaný v zozname hospodárskych subjektov (ZHS) podľa §152 ZVO môže preukázať splnenie podmienok účasti osobného postavenia informáciou o zapísaní do ZHS, alebo predložením platného potvrdenia úradu o zapísaní do ZHS,

 b) uchádzač, ktorý nie je zapísaný v ZHS podľa § 152 ZVO preukáže splnenie podmienok účasti osobného postavenia dokladom v súlade s § 32 ods. 2 písm. e) ZVO,

 c) splnenie podmienky účasti podľa § 32 ods. 2 písm. f) doloženým čestným vyhlásením.

**10. Obsah cenovej ponuky**

a) Identifikačné údaje uchádzača, s uvedením kontaktnej osoby uchádzača (meno, e-mailová adresa, číslo telefónu), na ktorú sa môže verejný obstarávateľ obrátiť v prípade potreby získať vysvetlenie k obsahu predloženej ponuky.

b) Návrh uchádzača na plnenie kritéria podľa bodu 7. tejto výzvy v jednom vyhotovení, ktorý bude podpísaný uchádzačom, jeho štatutárnym orgánom alebo iným zástupcom uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok.

c) Cenová ponuka nesmie obsahovať žiadne obmedzenia alebo výhrady, ktoré sú v rozpore s požiadavkami a podmienkami uvedenými v tejto výzve.

d) Návrh na plnenie kritéria. Ponuky sa predkladajú v slovenskom jazyku.

e)Doklady na preukázanie splnenia podmienok účasti uvedených v bode 9 tohto zadania.

**11. Ďalšie informácie**

a) Všetky náklady a výdavky spojené s prípravou a predložením ponuky znáša uchádzač bez akéhokoľvek finančného nároku voči verejnému obstarávateľovi.

b) Ponuky uchádzačov doručené na adresu verejného obstarávateľa a predložené v lehote na predkladanie ponúk sa uchádzačom nevracajú. Zostávajú ako súčasť dokumentácie tohto verejného obstarávania.

c) Každý uchádzač môže predložiť iba jednu ponuku, buď samostatne sám za seba alebo ako splnomocnený člen skupiny za členov skupiny.

d) Verejný obstarávateľ si vyhradzuje právo neprijať ani jednu z predložených cenových ponúk (vrátane cenovej ponuky vyhodnotenej ako úspešnej), ako aj právo kedykoľvek ukončiť tento prieskum trhu.

e) O ukončení tohto prieskumu trhu bude Verejný obstarávateľ bezodkladne informovať všetkých uchádzačov, ktorí predložili ponuku.

f) Objednávateľ preddavok finančných prostriedkov na predmet zákazky neposkytuje.

g) Požaduje sa dodať faktúry na každý objekt zvlášť.

Príloha č. 1

NÁVRH NA PLNENIE KRITÉRIA

Ponuky sa budú vyhodnocovať na základe najnižšej ceny.

Predmet zákazky: **Odborné prehliadky plynových kotolní a zariadení HP“**

Uchádzač:

|  |  |  |  |
| --- | --- | --- | --- |
|  | cena predmetu zákazky celkom v EUR bez DPH | Výška DPH v EUR (sadzba 20%) | cena predmetu zákazky celkom v EUR s DPH |
| **OBJEKT A - ŠD HP Prokopa Veľkého 41 Bratislava**  |  |  |  |
| **OBJEKT B - ŠD HP Hroboňova 4 Bratislava** |  |  |  |
| OBJEKT C - ÚZ VILA HP Prokopa Veľkého 41 Bratislava |  |  |  |
| OBJEKT D -SUZ Konventná 1 Bratislava |  |  |  |

V , dňa

Podpis

**Poznámka:**

**V prípade, ak má Uchádzač - Zhotoviteľ sídlo mimo územia Slovenskej republiky a je platcom DPH, verejný obstarávateľ - Objednávateľ má povinnosť v zmysle platných právnych predpisov SR odviesť daň za Uchádzača - Zhotoviteľ - to znamená, že Uchádzač - Zhotoviteľ nebude fakturovať DPH.**

**Avšak - keďže cena predmetu zákazky celkom vrátane DPH v eurách, ktorú Verejný obstarávateľ - Objednávateľ zaplatí za predmet tejto zmluvy je kritériom na vyhodnotenie ponúk, Uchádzač - (platca DPH) so sídlom mimo územia SR uvedie svoju cenu tak, že k nej pripočíta príslušnú výšku DPH podľa zákona č. 222/2004 Z.z.**